**ТЕХНИЧЕСКИ СПЕЦИФИКАЦИи**

във връзка с процедура на договаряне без предварително обявление е за възлагане на обществена поръчка с предмет ***„Изработване на инвестиционен проект във фаза „Работен проект“, въз основа на изработен и одобрен Идеен инвестиционен проект и упражняване на авторски надзор за нуждите на проект: „Хаманджия – Дуранкулак – първата европейска прото цивилизация“ по програма за трансгранично сътрудничество Румъния –България 2014-2020”.***

**ВЪЗЛОЖИТЕЛ:** Община Шабла

**ОБЕКТ: „Археологически парк „Дуранкулак-Хаманджия“**

**ФАЗА:** Работен проект

1. **Обща част, проектна готовност**

Настоящият документ представлява технически спецификации по смисъла на разпоредбата на § 2, т. 54, буква „б“ от Допълнителните разпоредби на Закона за обществените поръчки, но не и задание за проектиране. Същевременно следва да се отбележи, че към документа като самостоятелно приложение са приложени изработени части на инвестиционния проект, описани по-долу и същите са във фаза „идеен проект“. Предвид последното, както и на основание разпоредбите на чл. 141, ал. 9 от закона за устройство на територията (ЗУТ) и чл. 15, ал. 2 от Наредба № 4 от 21.05.2001 г. за обхвата и съдържанието на инвестиционните проекти, идейният инвестиционен проект служи за задание за проектиране на работния инвестиционен проект, предмет на поръчката.

Извън горното, идейният инвестиционен проект е одобрен по реда на приложимото законодателство и на негова база е издадено разрешение за строеж № 2/18.02.2016 г. (предстои неговото презаверяване), както и разрешение за поставяне предвид обхвата на работите № 26/12.10.2017 г. Горните документи също са приложения към настоящата спецификация. Следва да се отбележи, че последният цитиран документ обхваща само част от преместваемите обекти, предвидени съобразно обхвата на одобрения проект и предмет на работно проектиране са само обектите, включени в разрешението за поставяне.

В рамките на настоящата обществена поръчка се възлага и изпълнение на авторски надзор като участник в строителството по смисъла на ЗУТ.

1. **Местоположение, съществуващо положение. Други изходни данни за проектиране**

По-долу са посочени други данни и информация, свързани с обхвана на инвестиционното строително намерение, използвани при разработването на идейния инвестиционен проект, но касаещи и следващата (работна) фаза, предмет на настоящата поръчка, а именно:

**1. Въвеждаща информация, относно проект “Хаманджия – Дуранкулак – първата европейска прото цивилизация” (резюме-същност, моментно състояние и цели на проекта)**:

 Към днешна дата археологическият обект Селищната могила „Големия остров” в Дуранкулашкото езеро е най-големият изследван обект от V хил. пр. Хр. на Стария континент, паметник на културата с национално значение. Той представлява най-ранният център на европейска цивилизация от каменно-медната епоха – културата Хаманджия. Характеризира се с най-старата каменна архитектура в континентална Европа.

 Археологическият парк обхваща както Селищната могила на Големия остров, така и югозападното крайбрежие на езерото, където са открити и проучени некрополите на селищата, съществували върху „Големия остров”. На южния бряг на острова на 26 м навътре в скалния масив е изсечен елинистически пещерен храм на богинята Кибела (III в. пр. Хр.). Дуранкулашкото езеро и прилежаща крайбрежна зона попадат в защитената зона НАТУРА 2000. Езерото е сред най-значимите влажни зони по миграциония път Via Pontica, защитено и от Рамсарската конвенция. Дуранкулашкото езеро и езерата от Шабленския езерен комплекс са единствените крайбрежни лимани по българското Черноморие със запазен естествен характер.

**2. Моментно състояние на археологическия парк:**

 В момента състоянието на археологическия парк, от туристическа гледна точка, е незадоволително, въпреки усилията за неговото устройство, положени в периода от започването на археологическите проучвания през1974 г. до ден днешен. Общо заключение на направеното до този момент се свежда до частични решения на отделни проблеми без да се формулира и отстоява цялостна идея за социализацията на отделните археологическите обекти. Селищната могила няма вид на добре поддържан и подходящо експониран археологически обект. Въпреки желанието на местната власт и полаганите усилия за периодично почистване и поддържане нерядко бурените и храстите надделяват и закриват изцяло запазените археологически структури на Големия остров. Липсват табели и адекватни източници на информация. Храмът на Кибела е наводнен и обрасъл с водолюбива растителност. Предпазният покрив е с напълно компрометирана конструкция и може да се срути всеки момент. Липсва обезопасяване на стръмните места.

 По проект „Създаване на екологично и културно туристически продукт „Селищна могила на Големия остров“, с. Дуранкулак, общ. Шабла“, Договор № 08/313/00200/19.11.2012, финансиран по Програма за развитие на селските райони, община Шабла извърши следните дейности: към Големия остров частично бе изградена дървена наколна пътека с дължина 60 метра, осигуряваща достъп до Големия остров, от едната страна на която има 30 метров участък, където няма изградена такава, а в другия край връзката между пътеката и съществуващото старо амортизирано стълбище не е решена по подходящ начин. От международен път I-9 съществува тесен асфалтов път с нарушена настилка и дължина 550 м, до него е изградено уширение - паркинг с 20 паркоместа за леки автомобили; в близост до подхода към острова е ситуиран дървен навес-приемна, изпълняващ функцията на Посетителски център. Достъпът от паркинга и асфалтовия път до подхода към острова се осъществява посредством полски път с дължина 800 метра. Тези дейности направиха възможно посещението на туристи през 2014 година и данните за посетителския интерес са окуражаващи. Въпреки всичко, от погледа на туристите не убягват проблемите, посочени по-горе.

**3. Цел на проекта:**

 Съхраняване и валоризиране на културното наследство на Археологически парк „Дуранкулак-Хаманджия“; Повишаване привлекателността и капацитета на двете гранични общини - община Шабла, област Добрич България и община Черна вода, област Констанца Румъния за културен туризъм и генериране на сериозен туристически интерес чрез създаване и промотиране на съвместен туристически продукт “Hamangia – Durankulak -първата европейска прото цивилизация”.

 **4. Териториален обхват и устройствен статут**

Проектът следва да се изработи в обхвата на следните поземлени имоти:

* ПИ 68610.14.114 – друг вид трайно насаждение, 3 000 м2;
* ПИ 68610.15.59 - полски път, 2374 м2 ;
* ПИ 68610.14.116 – За селскостопански, горски , ведомствен път, 1 585 м2;
* ПИ 68610.14.117 – пасище, 25 719 м2;
* ПИ 68610.14.118 – пасище, 4 147 м2;
* ПИ 68610.14.119 – пасище, 2 367 м2;
* ПИ 24102.34.421-за селскостопански, горски , ведомствен път
* ПИ 24102.37.132 – Големият о-ов, За археологически паметник на културата, 19 965 м2;
* ПИ 68610.14.31 - За археологически паметник на културата, 100 883 м2.

Територията попада в обхвата на екологичната мрежа Натура 2000 и ЗМ „Дуранкулашко езеро“

1. **ФАЗИ И СРОКОВЕ ЗА ИЗПЪЛНЕНИЕ НА ДОГОВОРА**

Проектът да се проектира еднофазно като работен инвестиционен проект при пълно съобразяване с предвижданията на идейния проект. В случай, че в процеса на инвестиционно проектиране е необходимо да се въведат съответни изменения (независимо дали съществени или несъществени) спрямо обхвата и съдържанието на идейния проект, такива са допустими след предоставяне на съответни аргументи/обосновка от страна на изпълнителя към възложителя и същите са предмет на предварително одобрение преди въвеждането на тези промени в работния проект. Те се допускат само по изключение.

Инвестиционният проект следва да се изработи в срока, определен чрез договора, а именно до 2 (два) календарни месеца. В допълнение, същото се отнася до срока за изпълнение на дейностите по авторски надзор, а именно срокът за тяхното изпълнение е съобразно този, определен чрез договора.

Изпълнителят подпомага активно Възложителя (при необходимост) от негово име в процеса на съгласуване и одобряване на проекта.

Изпълнението на функциите на авторски надзор като участник в строителството е съобразно прогреса на работите в рамките на настоящата поръчка и съобразно нормативните изисквания.

1. **ОБЕМ И СЪДЪРЖАНИЕ НА ПРОЕКТНАТА ДОКУМЕНТАЦИЯ**

Проектната документация да съдържа проектите части съобразно издадените разрешение за строеж и разрешение за поставяне, вече уточнени в т. I. от настоящите Технически спецификации. Проектът трябва да бъде разработен на български и английски езици при пълна идентичност между тях, свързана с обхвата и съдържанието им. В рамките на поръчката изпълнителят е необходимо да изготви характерни (типови) детайли, както и предхождащо или в процеса на реализация на строителните работи други детайли, необходими за качественото изпълнение на строителството (поставянето).

Проектните части, които изпълнителят е необходимо да разработи до фазата, определена чрез настоящите спецификации като минимум са:

* „Архитектурна“, вкл. при необходимост спецификации на материалите;
* „Конструктивна“;
* „Консервация, реставрация и експониране на недвижими културни ценности“;
* Част „Електрическа“;
* Част „Водоснабдяване и канализация“;
* Част „Консервация, реставрация и експониране на недвижими културни ценности“
* Част „Геодезическа“;
* Част „Пожарна безопасност“;
* Част „План за безопасност и здраве“;
* Част „План за управление на строителните отпадъци“.

Като самостоятелна част на инвестиционния проект във фаза „работен проект“ изпълнителят е необходимо да разработи част „Сметна документация“, която да бъде подробна в максимална възможна степен. Горното е съществено изискване по отношение цялостната работа на изпълнителя. Наличието на подробни количествени сметки, които да съответстват напълно на максималния наличен финансов ресурс за реализация на строителните работи, както и работите по поставяне, е задължително условие в процеса на изпълнение на настоящата поръчка.

1. **АВТОРСКИ НАДЗОР. ЕКЗЕКУТИВНА ДОКУМЕНТАЦИЯ**

Проектантите, изработили отделните части на работния проект, се задължават да осъществяват авторски надзор по смисъла на ЗУТ и добрите строителни практики по време на реализацията на проекта за обекта. Авторският надзор във всички случаи, когато присъствието на проектант(и) на обекта е наложително, относно:

* + Присъствие при съставяне и подписване на задължителните актове и протоколи по време на строителството и в случаите на установяване на точно изпълнение на проекта, заверки при покана от страна на Възложителя и др.;
	+ Наблюдение на изпълнението на обекта по време на целия период на изпълнение на строително-монтажните работи и работата по поставяне на преместваемите обекти за спазване на предписанията на проектанта/проектантите за точно изпълнение на изработения от него/тях проект от страна на всички участници в строителството. Наблюдението следва да се изпълнява регулярно като се осъществяват посещения на обекта минимум веднъж месечно от проектантите по основни части (архитектура; конструктивна; реставрация, консервация и експониране), както и проектанти по други части съобразно реалния прогрес на работите, както и нуждите на обекта. Извън горното, Възложителят има право да отправя писмени инструкции (чрез писма и/или електронна поща) към изпълнителя за посещение на обекта. В случай на отправяне на подобна инструкция съответният проектант е задължен да извърши посещение и изпълни конкретни задачи не по-късно от 3 работни дни от изпращане на инструкцията;
	+ Изработване и съгласуване на промени в проектната документация (както несъществени, така и съществени изменения на одобрения проект) при необходимост по искане на Възложителя и/или по предложение на строителния надзор и/или по собствена инициатива (отново след предварително одобрение от страна на Възложителя и при спазване на реда, определен чрез законодателството);
	+ Вписване в Заповедната книга на строежа (или инструкции, свързани с поставянето на преместваемите обекти, вкл. касаещи тяхното изработване и транспортиране) на предписания, свързани с точното спазване на изработения проект;
	+ Присъствие по време на подготовка и провеждане на Държавна приемателна комисия, вкл. оказване на съдействие в рамките на своите компетенции на Възложителя във връзка с провеждане на процедурата по въвеждане на обекта в редовна експлоатация съобразно изискванията на приложимото законодателство;
	+ Заверка на екзекутивната документация за обекта след изпълнение на работите, предмет на договора за строителство – след приключване на СМР и при наличие на несъществени отклонения от одобрения инвестиционен проект, изпълнителят за своя сметка изготвя екзекутивна документация в три идентични екземпляра на хартия, а също така съхранява и другата техническа документация по изпълнението на обекта съгласно отговорността по чл. 163, ал. 2, т. 4 от ЗУТ. Екзекутивната документация се заверява съгласно чл. 175, ал. 2 от ЗУТ.

**Приложения: Съгласно текста**